देश में शिक्षा की स्थिति पर सालाना रिपोर्ट (असर) 2017 में शिक्षा के खराब स्तर की बात तो कही गई है लेकिन खेत्कृषि शिक्षा की पूरी तरह उपेक्षा कर दी गई है। किसानों की बदहाली पर एक के बाद एक आंदोलन देखने को मिले हैं कभी तमिलनाडु, कभी महाराष्ट्र तो कभी मध्यप्रदेश में। इतनी राजनीतिक सक्रियता के बाद भी किसान का बेटा किसान नहीं बनना चाहता है। ‘असर’ रिपोर्ट बताती है कि 78 फीसद ग्रामीण बच्चे कृषि कार्यों में नहीं जाना चाहते हैं। उसके मुताबिक 14 से 18 वर्ष के बालक जो अभी पढ़ रहे हैं वे अपनी जमीन पर काम नहीं करना चाहते। यह बताता है कि आने वाले समय में भारत के शहरों पर कितना बोझ पड़ने वाला है।